
Процедура за упражняване на права, свързани с лични данни

Настоящата процедура определя условията и реда, по който физическите лица, чиито лични данни се обработват от „СОФ Кънект“ АД (за краткост: „СОФ Кънект“, „Дружеството“), могат да упражнят правата си съгласно нормативната уредба относно защитата на личните данни.
Всички термини  с главна буква имат значението придадено им в  Регламент 2016/679 на Европейския парламент и на Съвета от 27 април 2016 година („ОРЗД“).

Права, които субектът на данни може да упражни
Общият регламент относно защитата на данните предвижда следните права на физическите лица във връзка с обработване на личните им данни:
1. Право на информация (чл. 13 и 14 ОРЗД);
2. Право на достъп до личните данни (чл. 15 от ОРЗД) – получава се потвърждение дали се обработват лични данни за субекта и съответно предоставя необходимата информация;
3. Право на коригиране на неточни или непълни лични данни  (чл. 16 ОРЗД);
4. Право на изтриване, право „да бъдеш забравен“ на лични данни, които се обработват незаконосъобразно или е отпаднало правното основание (чл. 17 ОРЗД);
5. Право на ограничаване на обработването при наличие на правен спор между администратора и физическото лице до неговото решаване или за установяването, упражняването или защитата на правни претенции (чл. 18 ОРЗД);
6. Право на преносимост на данните, когато личните данни се обработват по автоматизиран начин на основание съгласие или договор. За целта данните се предават в структуриран, широко използван и пригоден за машинно четене формат (чл. 20 ОРЗД);
7. Право на възражение срещу обработването на личните данни (чл. 21 ОРЗД);
8. Право субектът да не бъде обект на автоматизирано вземане на решение, включително профилиране, което поражда правни последствия за него или го засяга в значителна степен (чл. 22 ОРЗД);
9. Право на жалба до Комисията за защита на личните данни или до съд, ако считате, че Вашите права по ОРЗД са нарушени.

Ред за упражняване на права, свързани с лични данни
1. Субектите на лични данни могат да упражнят правата съгласно тази процедура като подадат искане за упражняване на права, свързани със защитата на личните данни, което следва да съдържа най-малко следната информация:
· Данни за идентификация на заявителя;
· Контакти за обратна връзка – адрес, телефон, електронна поща;
· Описание на искането и посочване на начина на получаване на отговор по него;
· Дата и подпис.
2. За улеснение може да откриете като приложение към настоящата процедура образец на Заявление за упражняване на права във връзка с обработването на лични данни до „СОФ Кънект“ АД.
3. Искането може да бъде подадено по следните начини:
i. По електронен път на следния имейл адрес dpo@sof-connect.com по реда на Закона за електронния документ и електронните удостоверителни услуги;
ii. С куриер до адрес гр. София, ПК 1540, бул. „Христофор Колумб“ № 1, Летище „Васил Левски“ – София, до Длъжностното лице по защита на личните данни;
iii. На място, на адрес гр. София, ПК 1540, бул. „Христофор Колумб“ № 1, Летище „Васил Левски“ – София.
4. Субектите на данни могат да подадат искането си лично или чрез упълномощено лице с нотариално заверено пълномощно.
5. При подадено искане СОФ Кънект предоставя информация относно предприетите действия в срок от един месец от получаването му. При необходимост, този срок може да бъде удължен с още два месеца, като се взема предвид сложността и броя на исканията от субекта на данни. 
6. Дружеството предоставя информация само ако e извършена надлежна идентификация на лицето. СОФ Кънект може да поиска предоставяне на допълнителна информация, необходима за потвърждаване на самоличността и пълномощията на субекта на данни, когато са налице основателни опасения във връзка със самоличността на физическото лице, което подава искането.

Дата на последно обновяване: 19.03.2025 г.
	„СОФ Кънект“ АД / SOF Connect AD
София, ПК 1540, бул.Христофор Колумб 1, летище София
1540 Sofia, 1 Christopher Columbus Blvd., Sofia Airport
www.sofia-airport.eu

